**HRVATSKI LIJECNICKI ZBOR**

**Hrvatsko društvo za dječju kirurgiju**

Zagreb, svibanj 2015.

Na temelju članaka 8, 9, 34 i 52. Statuta Hrvatskoga liječničkog zbora, te čl. 6, 14 i 15. Pravilnika o radu stručnog društva, Upravni odbor Hrvatskoga društva za dječju kirurgiju Hrvatskoga liječničkog zbora je temeljem pozitivnog očitovanja prihvatio

**PRAVILA o natječaju za educiranje članova stručnog društva**

**Hrvatskog društva za dječju kirurgiju**

* **OPĆE ODREDBE**

Č**lanak 1.**

(1) Hrvatsko društvo za dječju kirurgiju tijelo je Hrvatskoga liječničkog zbora (u daljnjem

tekstu: Stručno društvo), osnovano je radi stručnog i znanstvenog rada na području dječje kirurgije.

(2) Stručno društvo djeluje u skladu s ciljevima i zadacima Hrvatskoga liječničkog zbora (u daljnjem

tekstu: HLZ-a).

Č**lanak 2.**

U obavljanju zadataka povjerenih mu prema Statutu i Pravilniku o radu Stručno društvo ocjenjuje da je jedan od osnovnih zadataka Stručnog društva, trajno stručno i znanstveno usavršavanje članova sudjelovanjem na stručnim i znanstvenim skupovima, kongresima, seminarima, predavanjima i tečajevima, bilo kroz druge vidove suradnje.

Posebna se pažnja mora pridavati suradnji sa stručnim znanstvenim i nastavnim organizacijama,

U cilju šire promocije struke, Stručno društvo ima pravo upućivati svoje članove na usavršavanja, sudjelovanjem prvenstveno na stručnim tečajevima, studijskim boravcima čiji je cilj usvajanje novih znanja i metoda kojima bi unaprijedio dječju kiruršku struku u RH.

**II OTVORENI NATJEČAJ**

Č**lanak 3.**

Stručno društvo na svojim web stranicama objavljuje otvoreni natječaj za educiranje članova društva.

Natječaj se otvara jednom ili dva puta godišnje za odobrenje sredstava u iznosu koji će odrediti Upravni odbor za svaku godinu.

Č**lanak 4.**

Članovi društva koji se prijavljuju na natječaj moraju zadovoljiti uvjete natječaja i posebno priložiti:

* životopis
* motivacijsko pismo
* pismo preporuke od nadređenog

Ukoliko se za pojednini natječaj budu zahtjevali posebni kriteriji, to će se navesti u natječaju.

**KRITERIJI ZA IZBOR**

Č**lanak 5.**

Na natječaj se mogu prijaviti samo članovi Stručnog društva do 45 godina starosti.

Prednost će imati specijalisti kojima je od polaganja specijalističkog ispita proteklo do 5 godina i specijalizanti viših godina specijalizacije.

Odluku o pobjedniku natječaja donosi Izborno povjerenstvo.

Izborno povjerenstvo imenuje Predsjednik Hrvatskog društva za dječju kirurgiju a čine ga Predsjednik, tri dopredsjednika Hrvatskog društva za dječju kirurgiju, te kao mogućnost predstavnik donatora. Ukoliko predstavnik donatora nije u mogućnosti biti u Izbornom povjerenstvu tada se u Izborno povjerenstvo imenuje glavni tajnik Hrvatskog društva za dječju kirurgiju.

Izbor kandidata se donosi na temelju stručne procjene motivacijskog pisma i drugih navednih kriterija.

Odluke se donose na sjednicama Izbornog povjerenstva koje se mogu održati i telefonski.

**III TROŠKOVI KOJI SE NAKNAĐUJU**

Č**lanak 6.**

Pobjednicima natječaja naknađuju se:

- troškovi kotizacije

- troškovi smještaja i prijevoza

do visine odobrenih sredstava.

**IV OBAVEZE ČLANOVA STRUČNOG DRUŠTVA KOJIMA JE ODOBRENA STIPENDIJA**

**Članak 7.**

Svaki član Stručnog društva je dužan prije odlaska na stručni tečaj popuniti putni nalog Hrvatskog liječničkog zbora.

Svaki član Stručnog društva koji je temeljem pobjede na natječaju upućen na usavršavanje u obavezi je računima opravdati troškove iz prethodnog članka.

Svaki član Stručnog društva koji je temeljem natječaja upućen na usavršavanje dužan je napisati izvještaj o stručnom usavršavanju i po potrebi na druge načine informirati Stručno društvo o usavršavanju koje je pohađao.

**Članak 8.**

Član Stručnog društva može biti ponovljeno upućen na usavršavanje na teret Stručnog društva, nakon proteka 3 godine od prethodnog usavršavanja.

O članovima Stručnog društva koji su upućeni na usavršavanje vodi se poseban registar.

**V. PRIJELAZNE I ZAVRŠNE ODREDBE**

Č**lanak 9.**

Ovaj Pravilnik doniio je Upravni odbor Stručnoga društva na temelju pozitivnog očitovanja putem elektronske pošte.

Pravila stupaju na snagu danom donošenja.

Predsjednik Stručnog društva

Zoran Bahtijarević